section_heading: 2018. – 2019.: Tina Snow i Fever
paragraph_text: Početkom 2018. potpisala je ugovor s 1501 Certified Entertainment, nezavisnom diskografskom kućom iz Houston koju predvodi T. Farris, U lipnju 2018. objavila je EP Tina Snow koji se sastoji od deset pjesama. Tina Snow dobio je pozitivne kritike. Eric Torres iz Pitchforka napisao je: "Donijela nam je nekoliko ludih himni s pamtljivim tekstovima protiv muškaraca koji su niškoristi." U studenom 2018. Megan Thee Stallion najavila je da je potpisala ugovor s 300 Entertainmentom, čime je postala prva reperica koja je potpisala ugovor s tim izdavačem.